[pic] | EURÓPAI BIZOTTSÁG |

Brüsszel, 2010.5.6.

COM(2010)221 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A SCHENGENI INFORMÁCIÓS RENDSZER MÁSODIK GENERÁC IÓJÁNAK (SIS II) FEJLESZTÉSÉRŐL

Jelentés az elért eredményekről

2009. július – 2009. december

TARTALOMJEGYZÉK

1. Bevezetés 3

2. A projekt jelenlegi állása 3

2.1. A vizsgált időszak alatt elért eredmények 3

2.1.1. Áttekintés 3

2.2. A mérföldkő tesztelésének előkészítése 4

2.3. Alternatív technikai megoldás előkészítése 4

2.4. A működésbe lépés előkészítése 4

2.5. Előkészületek az átállásra 5

2.5.1. Az átállás jogi aktusai 5

2.6. SIS II hálózat 6

2.7. Operatív irányítás 6

2.8. Biztonság és adatvédelem 6

3. Gazdálkodás 7

3.1. Pénzügyi hatások 7

3.2. Projektirányítás 8

3.2.1. Átfogó programirányítási tanács 8

3.2.2. A SISVIS bizottság (SIS II) 8

3.2.3. Nemzeti tervezés és koordináció 8

3.2.4. Tanács 8

3.2.5. Európai Parlament 9

4. A következő jelentéstételi időszak prioritásai 9

5. Következtetések 9

1. BEVEZETÉS

Az elért eredményekről szóló mostani jelentés bemutatja a 2009 második felében végzett munkát a Schengeni Információs Rendszer második generációja (SIS II) fejlesztése és a SIS 1+-ról a SIS II-re történő átállás tekintetében. A jelentést a Bizottság a Tanács és az Európai Parlament számára a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK tanácsi rendelet és 2008/839/IB tanácsi határozat 18. cikkének megfelelően terjeszti elő. E jelentés egyben a tesztelés jelenlegi állásáról szóló jelentés is.

2. A PROJEKT JELENLEGI ÁLLÁSA

2.1. A vizsgált időszak alatt elért eredmények

2.1.1. Áttekintés

Ezt az időszakot elsősorban a Bel- és Igazságügyi Tanács 2009. június 4–5-i és november 30-i következtetéseiben szereplő iránymutatás végrehatása jellemezte.

A Tanács június 4–5-én arra a következtetésre jutott, hogy a SIS II fejlesztését a jelenlegi SIS II projekt alapján a fejlesztési fővállalkozó folytatja, és a projekt támogatásához szükséges időszak készenléti terveként megtartja a SIS II megvalósításának alternatív technikai megoldását is (SIS 1+RE néven). A Tanács jóváhagyta a projekt két mérföldkövét is, melyek a jelenlegi SIS II projekt folytatásához kötelezően szükséges feltételek technikai részleteit és lezárási kritériumait részletezik. E mérföldkövek célja az lesz, hogy bizonyítsák a SIS II központi részének stabilitását, megbízhatóságát és teljesítményét, valamint a létfontosságú alapfunkciók – mint például az adatok egységessége és a megbízható üzenettovábbítás – megfelelő működését a SIS II projekt jelentősebb és fontosabb fejlesztési szakaszait követően. A vonatkozó tesztelések azonnal elkezdődnének, amint a Bizottság és a tagállamok bejelentik, hogy készen állnak, a strasbourgi technikai támogató funkció (C.SIS) pedig megerősíti, hogy a SIS 1+ eszközöket minősítették és üzemkészek.

A tervek szerint az első mérföldkő a rendszer teljesítménytesztelését követi, előreláthatólag 2009 negyedik negyedévében. A Tanács november 30-i ülése azonban arra a következtetésre jutott, hogy az első mérföldkővel kapcsolatos tesztelések teljesítésének határideje 2010. január 29. legyen. Az első mérföldkővel kapcsolatos tesztelések eredményének függvényében a Tanács rendelkezésére álló két hónapos mérlegelési időszak 2010. január 30-án kezdődne, melynek során a tesztelés eredményeit értékelné.

A Bizottság – szoros együttműködésben a tagállamokkal – biztosította a tanácsi következtetésekben vázolt irány követéséhez szükséges elemeket. Ennek megfelelően a munka három fő részből állt:

- A mérföldkő tesztelésének előkészítése;

- Alternatív technikai megoldás előkészítése;

- A működésbe lépés előkészítése.

2.2. A mérföldkő tesztelésének előkészítése

Megkezdődött a mérföldkövekhez kapcsolódó két tesztelés közül az elsőnek a technikai előkészítése, melynek célja annak ellenőrzése, hogy a rendszer szilárd alapokon áll-e. A technikai előkészületek célja különösen annak biztosítása volt, hogy e tesztelés lebonyolításának összes előfeltétele teljesüljön (a tesztelésben részt vevő nemzeti rendszerek megfelelése, tesztadatok generálása, a tesztelési eszközök validálása, a központi rendszer beállításainak kiigazításai, valamint a tesztelés részletes leírásának elkészítése). 2009 végére tizenegy tagállam érte el a megfeleléshez szükséges állapotot, és a SIS 1+ teszteszközei készen álltak és minősítették őket.

A Tanács júniusban arra is felkérte a Bizottságot, hogy gondoskodjon arról, hogy a jelenlegi SIS II projekt szerződése szerint teljesítendő elemek közé bekerüljön a mérföldkövek teljesítése is, valamint hogy egyezzen meg a vállalkozókkal arról, hogy e mérföldkövek nem teljesítése az érvényes szerződések megszüntetéséhez vezet. A felek október 13-án aláírták az első mérföldkőre vonatkozó szerződésmódosítást. Ez a módosítás egy olyan rendelkezést is tartalmaz, mely szerint a Bizottságnak jogában áll azonnali hatállyal megszüntetni a szerződést abban az esetben, ha a Tanács úgy találja majd, hogy a SIS II első mérföldkőtesztelése sikertelen volt.

2.3. Alternatív technikai megoldás előkészítése

Annak érdekében, hogy ha a Tanács valamelyik mérföldkő teljesítését sikertelennek ítéli, át lehessen állni egy alternatív technikai megoldás alkalmazására a SIS II funkcióinak végrehajtásához, puhatolózó tárgyalások kezdődtek a francia hatóságokkal.

Egyes feladatok Franciaországra történő bármilyen átruházásának központi eleme, hogy elfogadják az átállási eszközök módosítására vonatkozó jogszabályalkotási javaslatot (egy rendeletjavaslat[1] és egy tervezett javaslat a korábban a harmadik pillérbe tartozó határozat által szabályozott szempontok beépítésére – lásd a 2.5.1. szakaszt).

2.4. A működésbe lépés előkészítése

Egy informatikai szakértő-tanácsadó által 2009 márciusában és áprilisában végzett átfogó architektúra-felülvizsgálat eredményeképpen széles körű egyetértés alakult ki a SIS II szakértők között azt illetően, hogy a SIS II architektúrájának nincsenek nagyobb hiányosságai. A kialakítás és végrehajtás tekintetében ugyanakkor számos ajánlást tettek, amelyek javítanák a rendszer egyes vonatkozásait, mint például a teljesítményt, a szoftver méretezhetőségét és egyszerű karbantartását. A szolgálati üzenetek architektúráját túltervezettnek találták, és egyszerűsítését javasolták. Az előző jelentésben kiemelt elemzési és javítási időszakban számos olyan területet azonosítottak, ahol javítani lehetne a rendszert.

Az első mérföldkő tesztelésének előkészítésével párhuzamosan a Bizottság, a tagállamok szakértői és a vállalkozók együtt dolgoztak azon, hogy értékeljék az „éles” rendszerben használandó végleges szoftververzió technikai követelményeit. Ez a munka tanulmányok, műhelytalálkozók, prototípusok („koncepcióbizonyítás”) és az átfogó programirányítási tanáccsal (Global Programme Management Board – GPMB) folytatott konzultációk formájában valósult meg[2]. Az utóbbit a Bizottság hozta létre, hogy biztosítsa a SIS II projekt és kapcsolódó tevékenységei fokozott irányítását és összehangolását, ideértve a központi és nemzeti rendszerek fejlesztése közötti összhang biztosítását is.

A Bizottság, a tagállamokkal és a legfontosabb fejlesztő-vállalkozóval együttműködve, számos kezdeményezést indított útjára azzal a céllal, hogy elkészítsék a rendszer részletes specifikációját. A következő területeket vizsgálták meg mélységében:

- Nagy mennyiségű adat megsemmisítési módjának egyszerűsítése (például ha egy tagállamnak a központi adatbázis másolatának létrehozására lenne szüksége nemzeti szinten)

- Az adat-megegyezési folyamatok egyszerűsítése;

- Az üzenetformátum szerkezetének átalakítása;

- Az adatsorok létrehozására, frissítésére és törlésére szolgáló funkciók racionalizálása azon a ponton, amikor bekerülnek a központi rendszerbe. Ezáltal a folyamatokra párhuzamosan, azaz időhatékonyabb módon kerülne sor;

- A rendszer különböző verzióinak kezelésére szolgáló folyamatok és eljárások harmonizálása.

2009 decemberében a fejlesztésért felelős fő vállalkozó négy fehér könyv tervezetet nyújtott be a fent említett lista utolsó négy pontjával kapcsolatban. Bizonyos nem funkcionális követelményekről további párbeszédre lenne szükség a tagállamokkal, mielőtt le lehetne zárni ezt a munkát.

Ezen túlmenően a SIS tagállamok általi használata mutatkozó fejlemények következtében a rendszeren belüli figyelmeztető jelzések száma jelentősen nőtt. Az eredetileg tervezett 22 millió figyelmeztető jelzés helyett a legutóbbi becslések 73 millió figyelmeztető jelzéssel számolnak a belátható jövőben. Június és szeptember között egy pótlólagos, kapacitással kapcsolatos felmérés is készült, mely szerint a Bizottságnak folytatnia kellene a munkát a tagállamok szakértőivel a követelmények e fontos alakulásáról, amelyet bármelyik technikai megoldásnak tudni kell kezelni.

2.5. Előkészületek az átállásra

2.5.1. Az átállás jogi aktusai

A SIS 1+-ról a SIS II-re történő átállást szabályozó tanácsi rendelet[3] és tanácsi határozat[4] (az átállási eszközök) rögzíti a Bizottság és a tagállamok feladatait és felelősségét az átállás előkészítésével kapcsolatban, beleértve a SIS II további fejlesztését és tesztelését is. Mivel a jelenleg hatályos jogi eszközök 2010. június 30-án hatályukat vesztik, a Bizottság ezek módosítására irányuló javaslatokat nyújtott be főként azzal a céllal, hogy meghosszabbítsa az adatok SIS 1+-ból SIS II-be történő átvitelének határidejét.

Miközben folytatódtak a rendeletre vonatkozó jogalkotási javaslatról[5] szóló tárgyalások, a korábbi harmadik pillér alá tartozó tanácsi határozat módosítására irányuló javaslat a Lisszaboni Szerződés hatálybalépésével elavulttá vált. A Bizottság azt tervezi, hogy 2010 folyamán megfelelő eljárási formában javaslatot fog benyújtani.

Ezek a javaslatok együttesen azt célozzák, hogy formálisan létrehozzanak egy technikai szakértőkből álló koordinációs szervet, melynek feladata a SIS II általános fejlesztésének további irányítása lesz a 2009. június 4–5-i Bel- és Igazságügyi Tanács kérése szerint. Céljuk továbbá, hogy jogi rugalmasságot biztosítsanak egy alternatív technikai megoldáshoz, ami lehetővé teszi a Tanács által kért készenléti terv fenntartását.

2.6. SIS II hálózat

A SIS II projekt olyan, nagy területre kiterjedő hírközlési hálózat kialakítását is magában foglalja, amely megfelel az elérhetőséggel, a biztonsággal, a földrajzi lefedettséggel és a szolgáltatás színvonalával szemben támasztott követelményeknek, és ezáltal lehetővé teszi a nemzeti és központi rendszerek közötti kommunikációt.

Az európai adatvédelmi biztos munkatársai vizsgálatot folytattak Pozsonyban a SOC-nál (a hálózat operatív központjában). A vizsgálat eredménye szerint általában véve kielégítő a helyzet. Az európai adatvédelmi biztos valószínűleg ajánlásokat fog tenni a SOC biztonságának további javítása, valamint az adatvédelmi előírásoknak való jobb megfelelés biztosítása érdekében, például a videókamerás megfigyelő rendszerek használatáról szóló nyilatkozattal.

Műhelytalálkozót tartottak a tagállamokkal a rendszer további biztonsági eszközeiről. További konzultációkra fog sok kerülni a tagállamokkal erről a kérdésről kérdőívek segítségével minden olyan fontos fellépés meghatározása érdekében, amelyekre szükség lehet.

2.7. Operatív irányítás

A rendszer működtetésére Strasbourgban alkalmazott munkatársak képzése majdnem befejeződött. Megkezdődött a biometrikus adatok egyeztetésére szolgáló rendszer működésbe állítási tervének végrehajtása, és a munkatársak Strasbourgban gyakorlatilag készen állnak a biometrikus adatok egyeztetésére szolgáló rendszer működtetésére.

Tárgyalások folynak a Tanács és a Parlament előkészítő szerveiben olyan jogszabályjavaslatokról, amelyek a szabadságon, biztonságon és a jog érvényesülésén alapuló térségben működő nagy méretű informatikai rendszerek (köztük a SIS II) hosszú távú operatív irányításával foglalkozó ügynökséget hoznának létre.

2.8. Biztonság és adatvédelem

A fenti 2.6. szakaszban említett hálózatbiztonsági kérdéseken túlmenően továbbra is rendszeres kétoldalú találkozókra kerül sor az európai adatvédelmi biztos munkatársai és a Bizottság szolgálatai között a SIS II-vel kapcsolatos biztonsági és adatvédelmi kérdések megvitatása céljából. 2009. december 1-jén az európai adatvédelmi biztos tényfeltáró látogatást tett a SIS II központi telephelyén Strasbourgban. A látogatás elsősorban a fizikai biztonságra koncentrált.

3. GAZDÁLKODÁS

3.1. Pénzügyi hatások

A jelentéstételi időszak végéig a Bizottság által a SIS II projektre vállalt költségvetési kötelezettségvállalások összesen megközelítőleg 81,6 millió EUR-t tettek ki. A vonatkozó szerződések megvalósíthatósági tanulmányokat, maga a SIS II központi részének fejlesztését, támogatást és minőségbiztosítást, a SIS II hálózatot, a strasbourgi operatív irányítás előkészítését, a biztonságot, a biometrikával kapcsolatos előkészületeket és kommunikációt ölelnek fel.

Ebből az összegből 2009 decemberének végéig ténylegesen körülbelül 50,2 millió EUR kifizetésére került sor. A fő kiadási tételek közé a fejlesztés (24,3 millió EUR), a hálózat (14,6 millió EUR), valamint a támogatás és minőségbiztosítás (6,3 millió EUR) tartozott.

Költségvetés-végrehajtás |

2002 és 2009 decembere között | 2009 és júliusa és decembere között |

Kötelezettség-vállalások | Kifizetések | Kötelezettség-vállalások | Kifizetések |

Fejlesztés | 37,458,059 | 24,260,603 | 1,530,908 | 1,812,342 |

Támogatás és minőségbiztosítás | 8,500,034 | 6,291,933 | 839,586 | 1,636,532 |

Hálózat | 26,954,673 | 14,599,264 | 5,652,772 | 4,230,655 |

Az operatív irányítás előkészítése | 6,083,613 | 3,818,929 | 1,136,768 | 1,336,466 |

Biztonság | 869,275 | 143,909 | 0 | 24,889 |

Tanulmányok | 919,831 | 895,095 | 0 | 0 |

Egyéb | 834,483 | 160,778 | 0 | 64,253 |

ÖSSZESEN: | 81,619,969 | 50,170,511 | 9,160,034 | 9,105,137 |

Az e jelentéssel lefedett időszak alatt:

- megközelítőleg 9,1 millió EUR kifizetése történt meg, elsősorban a hálózatra (4,2 millió EUR) és a havi rendszerességgel felmerülő költségekre;

- körülbelül 9,2 millió EUR-t kötöttek le (azaz a SIS II tevékenységekre a 2009. évi általános költségvetésben szereplő összes előirányzat 34%-át kötötték le az év végéig). Ez a tervezettnél alacsonyabb számadat azt a tényt jelzi, hogy az új szolgáltatások és termékek megrendelését elhalasztották, amíg a fejlesztés során észlelt technikai problémák meg nem oldódnak, valamint amíg a Tanács nem szolgál új iránymutatásokkal a projekthez;

- 390 000 EUR összegű kötbért szabtak ki a 2008. decemberi „OST” tesztelés sikertelenségével kapcsolatban.

3.2. Projektirányítás

3.2.1. Átfogó programirányítási tanács

A tagállamok optimális bevonásának biztosítása érdekében a projekt új szakaszba kerülésével globális SIS II programirányítási megközelítést vezettek be 2009 januárjában, melyet a Tanács február 26–27-én hagyott jóvá. A június 4–5-i Tanács felkérte a Bizottságot, hogy építsen a korábbi irányítási struktúrából nyert tapasztalatokra és tanulságokra, és fejlessze tovább azt. Ezeket az irányítási változásokat átvette az átállási eszközök módosításáról szóló rendeletre vonatkozó jogszabályalkotási javaslat is.

Az átfogó programirányítási tanács a jelentésben tárgyalt időszak során 22 alkalommal találkozott. Ez a tanács pozitív hozzájárulást tett a program irányításához, és biztosította a tagállamok nagyobb részvételét.

3.2.2. A SISVIS bizottság (SIS II)

A SIS II kifejlesztésében a Bizottságot a SISVIS bizottság segíti. Ez utóbbi a 2009 júliusa és decembere közötti időszakban öt alkalommal tanácskozott a SIS II-vel kapcsolatos kérdésekről.

A SISVIS bizottság rendszeres ülésein túl, a részletes technikai kérdések megvitatására a SISVIS bizottságon belül, tagállami szakértőket is magukban foglaló munkacsoportok és műhelytalálkozók megszervezésére is sor kerül. E találkozókon rendszerint a projekt egyes konkrét célkitűzéseivel kapcsolatosan felmerülő témákra összpontosítanak:

- a tesztelési tanácsadó csoport (TAG) a tesztelések megszervezésével, végrehajtásával és értelmezésével kapcsolatos kérdésekben nyilvánít véleményt a SISVIS bizottságnak. A csoport a jelentéstételi időszakban huszonháromszor ült össze;

- a változtatáskezelő tanács (CMB) a jelentett problémák osztályozáshoz és minősítéséhez, valamint ezek megoldásának lehetséges hatásaival kapcsolatban ad tanácsot. E munkacsoport – amely a SISVIS bizottságnak is jelentést tesz – a jelentéstételi időszakban öt alkalommal találkozott;

- Három SIS II átállási műhelytalálkozót tartottak az átállási csoport megállapításainak bemutatása óta, hogy tanácsot adjanak a SISVIS bizottságnak és folytassák e kritikus témával kapcsolatos tevékenységüket.

3.2.3. Nemzeti tervezés és koordináció

A SISVIS bizottság keretében munkacsoportot szerveznek, amelyben a tagállamok és a felhasználók nemzeti projektmenedzserei vesznek részt. A munkacsoport üléseinek célja, hogy megbeszéljék a részletes tervezéssel, a kockázatokkal és a tevékenységekkel kapcsolatos, központi és nemzeti szinten felmerülő kérdéseket. A jelentés tárgyát képező időszakban a nemzeti projektmenedzserek négy ízben találkoztak.

3.2.4. Tanács

A Bizottság részt vesz a Tanács Schengeni Információs Rendszerért felelős előkészítő szerveinek ülésein és a Miniszterek Tanácsának minden olyan ülésén, melynek napirendjén szerepel a SIS II. Ezeken az üléseken a Bizottság szóbeli beszámolót tartott a SIS II projekt állapotáról, a felmerült kockázatokról és a tervezett következő lépésekről.

3.2.5. Európai Parlament

A SIS II valamennyi fontos fejleményéről Barrot alelnök levélben tájékoztatta az Állampolgári Jogi, Bel- és Igazságügyi Bizottság (LIBE) elnökét és a legfontosabb előadókat. A jelentés tárgyát képező időszakban négy ilyen levél készült.

Az Európai Parlament képviselőit személyesen tájékoztatta Barrot alelnök minden olyan alkalmat követően, amikor a Tanács ülésein a SIS II-vel kapcsolatos tanácskozások zajlottak. Két bel- és igazságügyi tanácsülés tárgyalta a SIS II kérdését ebben az időszakban.

Ezen felül a Bizottság minden plenáris és bizottsági ülésen megjelent, hogy közvetlenül reagálhasson a SIS II-vel kapcsolatos kérdésekre: Összesen négy ilyen ülésre került sor, valamint az alelnök találkozójára a LIBE bizottság politikai csoportjainak koordinátoraival.

A Bizottság jelen volt azon a parlament ülésen, amelyik elfogadta az állásfoglalást, és tudomásul vette az Európai Parlament 2009. október 22-i állásfoglalását a Schengeni Információs Rendszer második generációja és a Vízuminformációs Rendszer előrehaladásáról. Az alelnök erre levélben válaszolt a LIBE bizottság elnökének.

Végezetül a Bizottság négy SIS II-vel kapcsolatos parlamenti kérdésre válaszolt.

4. A KÖVETKEZő JELENTÉSTÉTELI IDőSZAK PRIORITÁSAI

- A mérföldkövek tesztelése;

- A Tanács megfelelő információkkal és háttéranyagokkal való ellátása a kéthónapos mérlegelési időszakhoz való hozzájárulásként, amennyiben a mérföldkövek tesztelése nem kielégítő eredményekre vezetne;

- Alternatív technikai megoldás előkészítése arra az esetre, ha a Tanács a Bizottságot a jelenlegi SIS II projekt leállítására kérné fel;

- A működésbe lépés előkészítése.

5. KÖVETKEZTETÉSEK

A tárgyalt időszakban a munka arra koncentrált, hogy nyomon kövesse a 2009. júniusi és novemberi Bel- és Igazságügyi Tanács következtetéseinek iránymutatásait.

A Bizottság megállapodott a többi érintettel abban, hogy a mérföldkövek Tanács által júniusban kért tesztelései alapján fogják értékelni a központi rendszer stabilitását, megbízhatóságát és teljesítményét. E tesztelések eredményei fontos részét képezik majd a SIS II jövőbeni irányáról folytatott tárgyalásoknak.

A Bizottság szoros partnerségben működött együtt a tagállamokkal a fent említett következtetések végrehajtásán, és folyamatosan tájékoztatta az Európai Parlamentet a fejleményekről. A Bizottság különös figyelmet fordított arra, hogy biztosítsa a jogi, technikai, szervezési és szerződéses elemek teljes mértékű megvalósítását azzal a céllal, hogy a fő fejlesztési vállalkozó kedvező körülmények között futtathassa le az első mérföldkő tesztelését. A Tanács júniusi iránymutatásával összhangban a Bizottság beépítette az első mérföldkövet a fő fejlesztési szerződésbe.

A Tanács november 30-i ülésén 2010. január 29-ét jelölte meg az első mérföldkőtesztelés végrehajtásának határidejeként. Elegendő számú tagállam tudott megfelelést elérni a tesztelés e részében való részvételhez.

A Bizottság beleegyezett abba, hogy ha az első mérföldkőtesztelés sikertelen lesz, támogatni fogja a Tanácsot a SIS II további irányára vonatkozó reflexiós folyamatban azzal, hogy írásban rendelkezésére bocsátja a szükséges pénzügyi és költségvetési információkat.

Puhatolózó tárgyalások kezdődtek a francia hatóságokkal a Bizottság esetleges olyan irányú határozata esetére, hogy ne folytatódjon a jelenlegi SIS II projekt, és a SIS II funkcióit alternatív technikai megoldás alapján hajtsák végre, amennyiben a Tanács úgy találja, hogy valamelyik mérföldkövet nem sikerült teljesíteni.

Ezen túlmenően a jelentés által lefedett időszakban a Bizottság megszervezte az ahhoz szükséges munkát, hogy a tagállamok szakértőivel közösen kiterjedt elemzést végezzen a SIS II technikai specifikációiról, melyek a jövőben meghozandó döntéseknek alapját képezhetik.

I. melléklet

SISVIS bizottsági (SIS II) és munkacsoporti ülések

a) A jelentéstételi időszak során tartott ülések

2009. JÚLIUS |

8, 13, 29 | SIS II Átfogó programirányítási tanács |

15 | Változtatáskezelő tanács / Átállási műhelytalálkozó |

14 | Nemzeti projektmenedzseri ülés |

14 | SISVIS bizottság (SIS II műszaki bizottság) |

2, 9, 16, 31 | Tesztelési tanácsadó csoport |

2009. AUGUSZTUS |

12, 19, 26 | SIS II Átfogó programirányítási tanács |

06, 20, 28 | Tesztelési tanácsadó csoport |

26 | Változtatáskezelő tanács / Átállási műhelytalálkozó |

2009. SZEPTEMBER |

2, 9, 16, 22 | SIS II Átfogó programirányítási tanács |

15 | SISVIS bizottság (SIS II műszaki bizottság) |

3, 10, 17, 24 | Tesztelési tanácsadó csoport |

2009. OKTÓBER |

1 | Változtatáskezelő tanács |

20 | Nemzeti projektmenedzseri ülés |

20 | SISVIS bizottság (SIS II műszaki bizottság) |

27 | SIS VIS bizottság (SIRENE) |

1, 8, 15, 22, 29 | Tesztelési tanácsadó csoport |

6, 13, 21, 28 | SIS II Átfogó programirányítási tanács |

2009. NOVEMBER |

3, 11, 18, 24 | SIS II Átfogó programirányítási tanács |

25 | Nemzeti projektmenedzseri ülés |

25 | SISVIS bizottság (SIS II műszaki bizottság) |

3 | Változtatáskezelő tanács / Átállási műhelytalálkozó |

5, 12, 19, 26 | Tesztelési tanácsadó csoport |

2009. DECEMBER |

1, 9, 15, | SIS II Átfogó programirányítási tanács |

16 | Nemzeti projektmenedzseri ülés |

16 | SISVIS bizottság (SIS II műszaki bizottság) |

10 | Változtatáskezelő tanács / Átállási műhelytalálkozó |

3, 10, 17 | Tesztelési tanácsadó csoport |

b) A következő jelentéstételi időszakra beütemezett ülések

2010. JANUÁR |

20 | Nemzeti projektmenedzseri ülés |

20 | SISVIS bizottság (SIS II műszaki bizottság) |

14 | Változtatáskezelő tanács / Átállási műhelytalálkozó |

6, 13, 20, 27 | SIS II Átfogó programirányítási tanács |

7, 14, 21, 28 | Tesztelési tanácsadó csoport |

2010. FEBRUÁR |

3, 10, 17, 24 | SIS II Átfogó programirányítási tanács |

24 | Nemzeti projektmenedzseri ülés |

18 | Változtatáskezelő tanács / Átállási műhelytalálkozó |

24 | SISVIS bizottság (SIS II műszaki bizottság) |

20 | SISVIS bizottság (SIRENE) |

4, 11, 18, 25 | Tesztelési tanácsadó csoport |

2010. MÁRCIUS |

3, 10, 17, 24, 31 | SIS II Átfogó programirányítási tanács |

24 | Nemzeti projektmenedzseri ülés |

24 | SISVIS bizottság (SIS II műszaki bizottság) |

18 | Változtatáskezelő tanács / Átállási műhelytalálkozó |

4, 11, 18, 25 | Tesztelési tanácsadó csoport |

2010. ÁPRILIS |

7, 14, 21, 28 | SIS II Átfogó programirányítási tanács |

24 | Nemzeti projektmenedzseri ülés / SIS II bizottság (SIS II műszaki bizottság) |

15 | Változtatáskezelő tanács / Átállási műhelytalálkozó |

8, 15, 22, 29 | Tesztelési tanácsadó csoport |

2010. MÁJUS |

5, 12, 19, 26 | SIS II Átfogó programirányítási tanács |

26 | SISVIS bizottság (SIS II műszaki bizottság) |

26 | Nemzeti projektmenedzseri ülés |

7, 21, 28 | Tesztelési tanácsadó csoport |

20 | Változtatáskezelő tanács / Átállási műhelytalálkozó |

2010. JÚNIUS |

2, 9, 16, 30 | SIS II Átfogó programirányítási tanács |

17 | Változtatáskezelő tanács / Átállási műhelytalálkozó |

23 | Nemzeti projektmenedzseri ülés |

4, 11, 18, 25 | Tesztelési tanácsadó csoport |

[1] Javaslat: a Tanács rendelete a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK rendelet módosításáról (SIS II, első pillér, COM/2009/508 végleges).

[2] Lásd a 3.2.1. szakaszt.

[3] A Tanács 1104/2008/EK rendelete (2008. október 24.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról, HL L 299., 2008.11.8., 1. o.

[4] A Tanács 2008/839/IB határozata (2008. október 24.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról, HL L 299., 2008.11.8., 43. o.

[5] Javaslat: a Tanács rendelete a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK rendelet módosításáról (SIS II, első pillér, COM/2009/508 végleges).